
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

91. Εισαγωγή μαθητών στις Σχολές ϊπαξιωματικών των Ενό¬ 

πλων Δυνάμεων με το σύστημα των Γενικών Εξετάσεων. . 

92. Τροποποίηση του Β.Δ. 846/1968 (Α' 298) «Περί Οργανισμού 

Σχολής Ναυτικών Δοκίμων». . .. 

93. Τροποποίηση και συμπλήρωση του Π.Δ. 57/1990 «Εισαγωγή 

σπουδαστών στο πρώτο έτος σπουδών των σχολών ή τμημά¬ 
των της παραγρ. 1 του άρθρου 1 του Ν. 1351/1983 με το 
σύστημα των γενικών εξετάσεων, διενέργεια γενικών εξετά¬ 
σεων, ορισμός βασικών μαθημάτων (Α-24)», όπως αυτό τρο¬ 
ποποιήθηκε με το Π.Δ. 172/1991 (Α-68). 

ΑΝΑΚΟΙΝΩΣΕΙΣ 

Ανακοίνωση για την ανανέωση για μια περίοδο τριών ετών αρχομέ- 
νης από 20 Νοεμβρίου 1991 της αρμοδιότητας της Ευρω¬ 
παϊκής Επιτροπής Ανθρωπίνων Δικαιωμάτων να εκδικάζει 
ατομικές προσφυγές σύμφωνα με το άρθρο 25 παρ. 1 της 
Σύμβασης της Ρώμης της 4ης Νοεμβρίου 1950 . 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στους Νόμους 2019 και 2020 . 

Διόρθωση σφάλματος στο 18/91 Π.Δ. αρμοδιότητας Υπουργείου 
Εμπορίου . 


ΠΡ0ΕΔΡΙΚΑ_ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 91 (1) 

Εισαγωγή μαθητών στις Σχολές ϊπαξιωματικών των Ενόπλων Δυνά¬ 
μεων με το σύστημα των Γενικών Εξετάσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τη διάταξη του άρθρου 11 παρ. 3 του Ν. 1911/90 «Εισαγωγή 
γυναικών στις ανώτατες στρατιωτικές σχολές, ρύθμιση στρατολογικών 
θεμάτων και άλλες διατάξεις» (ΦΕΚ τ.Α’ 166). 

β. Την με αριθμό 83/92 γνωμοδότηση του Συμβουλίου της Επικρά¬ 
τειας μετά από πρόταση των Υπουργών Εθνικής Αμύνης και Εθνικής 
Παιδείας και Θρησκευμάτων, αποφασίζουμε: 

Άρθρο 1 

1. Για την εισαγωγή σπουδαστών με το σύστημα των Γενικών Εξε¬ 
τάσεων οι Σχολές Μονίμων ϊπαξιωματικών των Ενόπλων Δυνάμεων 
εντάσσονται σε Δέσμες ως ακολούθως: 

α. 1η Δέσμη _ _ 

Στρατιωτική Σχολή Μονίμων ϊπαξιωματικών (Στρατού Ξηράς 
ΣΜΐ). Τμήμα Τεχνικοί. 

Στρατιωτική Σχολή Μονίμων ϊπαξιωματικών (Στρατού Ξηράς 


ΣΜΪ). Τμήμα Διοικητικοί. 

Στρατιωτική Σχολή Μονίμων ϊπαξιωματικών Ναυτικού 

(ΣΜΪΝ). . 

Στρατιωτική Σχολή Τεχνικών ϊπαξιωματικών Αεροπορίας 

(ΣΤΪΑ). 

1 β. 4η Δέσμη _ _ 

Στρατιωτική Σχολή Μονίμων ϊπαξιωματικών (Στρατού Ξηράς 

2 ΣΜΪ). Τμήμα Τεχνικοί. . 

Στρατιωτική Σχολή Υπαξιωματικών (Στρατού —ηράς ΣΜΥ). Τμήμα 
Διοικητικοί. 

Στρατιωτική Σχολή Μονίμων ϊπαξιωματικών Ναυτικού 

(ΣΜΪΝ). 

Στρατιωτική Σχολή ϊπαξιωματικών Διοικητικών Αεροπορίας 

3 (ΣΥΔ). 

2. Ο συνολικός αριθμός των Σχολών ή Τμημάτων, κάθε δέσμης που 
έχει δικαίωμα να δηλώσει προτίμηση ο υποψήφιος είναι αυτός που 
ισχύει με το σύστημα των Γενικών Εξετάσεων. 

3. Το βασικό μάθημα που λαμβάνεται υπόψη για την εισαγωγή είναι 
το βασικό μάθημα της Δέσμης με το σύστημα των Γενικών Εξετάσεων 
όπως ισχύει κάθε φορά. 

4 4. Ή εισαγωγή σπουδαστών στις σχολές της παραγράφου 1 γίνεται 
σύμφωνα με τις διατάξεις του άρθρου αυτού, εφόσον έχει καθορισθεί 
αριθμός εισακτέων για τη συγκεκριμένη άχολή ή τμήμα. 

5 5.0 υποψήφιος δεν έχει δικαίωμα επιλογής αν δεν συγκεντρώσει το 
μισό τουλάχιστον της προβλεπόμενης συνολικής ανώτατης βαθμολο- 

6 γίας της Σχολής ή του Τμήματος που επιθυμεί να εισαχθεί. 

Άρθρο 2 

1. Τα προσόντα των υποψηφίων για τις Σχολές Μονίμων ΐπαξιωμα- 
τικών των Ενόπλων Δυνάμεων είναι αυτά που προβλέπονται από τις 
σχετικές διατάξεις που διέπουν το σύστημα των Γενικών Εξετάσεων επί 
πλέον δε και αυτά που αναφέρονται στους Οργανισμούς των ΣΜΪ, 
ΣΜΪΝ, ΣΤΪΑ, και ΣΪΔ. 

Οι υποψήφιοι απαιτείται να είναι Έλληνες το γένος και να έχουν δια¬ 
γωγή στον τίτλο σπουδών τους τουλάχιστον κόσμια. 

2. Οι υποψήφιοι, που θα αποτύχουν ή θα διακόψουν ή δεν θα παρου- 
σιασθούν σε οποιοδήποτε στάδιο των προκαταρκτικών εξετάσεων, δεν 
συνεχίζουν τις εξετάσεις και θεωρούνται ότι δεν έχουν δηλώσει την 
σχολή ή τις σχολές από τις οποίες αποκλείσθηκαν. 

3. Τα αγωνίσματα που θα "διαγωνίζονται οι υποψήφιοι των Σχολών 
Μονίμων ϊπαξιωματικών (ΣΜΪ) των ΕΔ καθώς και οι επιδόσεις τους 
θα είναι τα αυτά που ισχύουν για του υποψηφίους των Ανωτάτων Στρα¬ 
τιωτικών Σχολών (ΑΣΣ). 

Άρθρο 3 

Σε περίπτωση που ο αριθμός των επιτυχόντων της ειδικής κατηγο¬ 
ρίας του άρθρου 11 του Ν. 1513/85 δεν επαρκεί για την κάλυψη των 
προβλεπομένων θέσεων τότε οι κενές θέσεις συμπληρώνονται από επι- 
λαχόντες υποψηφίους της Γενικής σειράς επιτυχίας. 

Άρθρο 4 

Η ισχύς του παρόντος αρχίζει από τη δημοσίευσή του στην Εφημε¬ 
ρίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Εθνικής Αμύνης αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 12 Μαρτίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΙΩΑΝΝΗΣ ΒΑΡΒΙΤΣΙΩΤΗΣ ΓΕΩΡΓΙΟΣ ΣΟΥΦΛΙΑΣ 

* - ♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 92 (2) 

Τροποποίηση του Β.Δ. 846/1968 (Α’ 298) «Περί Οργανισμού Σχολής 
Ναυτικών Δοκίμων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τα άρθρα 1 και 2 του ΑΝ 428/1937 (Α’ 259) «Περί της εν τω Β. 
Ναυτικώ Εκπαιδεϋσεως». 

β. Την διάταξη του άρθρου μόνου του ΑΝ 602/1968 (Α' 259) «Περί 
συμπληρώσεως των περί Σχολής Ν. Δοκίμων διατάξεων». 

γ. Την παράγραφο 1.(ι) του άρθρου 18 του Ν. 660/1977 (Α' 218) 
«Περί Υπουργείου Εθνικής Αμύνης κ.τ.λ.». 

δ. Την γνώμη του Ανωτάτου Ναυτικού Συμβουλίου (Πρακτικό υπ’ 
αριθ. 66/27.11.91). 

ε. Την πρόταση Α/ΓΕΝ από 19.12.91. 

στ. Την με αριθ. 39/1992 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Εθνικής Αμύνης, αποφασί¬ 
ζουμε: 

Άρθρο 1 

1. Στο άρθρο 48 (Χειμερινή Εκπαιδευτική περίοδο και βαθμολογία - 
Εκπαιδευτικά τετράμηνα) του Β.Δ. 846/1968 (Α' 298) όπως τροπο¬ 
ποιήθηκε με το Π.Δ. 332/1986 (Α' 142) και ισχύει σήμερα επέρχονται 
οι εξής μεταβολές. 

α. Οι παράγραφοι 4,5,6,7,8,9,10,11 επαναριθμολογούνται σε 
6,7,8,9,10,11,12,13 αντίστοιχα. 

β. Ως παράγραφος 4 τίθεται η παρακάτω διάταξη: 

«4 η διδασκαλία καθενός των μαθημάτων της Χειμερινής Περιόδου γί¬ 
νεται και στα δύο τετράμηνα». 

γ. Ως παράγραφος 5 του ίδιου άρθρου τίθεται η παρακάτω διάταξη: 
«5 Η διδασκαλία μαθημάτων των οποίων η ετήσια διδασκαλία είναι μι¬ 
κρότερη ή ίση με 3 εκπαιδευτικές ώρες την εβδομάδα, μπορεί να ολο¬ 
κληρώνεται και με τις εξετάσεις, σε ένα μόνο τετράμηνο». 

δ. Η παράγραφος 10 ίδιου Άρθρου επαναριθμολογημένη σε 12 δια¬ 
μορφώνεται ως εξής: 

«12. Για την τελική βαθμολογία X της όλης χειμερινής περιόδου κατά 
μάθημα εφαρμόζεται ο τύπος: 

1) Για τα ετήσια μαθήματα. 

ν _ Α + Β 

Χ 2 

2) Για τα τετραμηνιαία μαθήματα: 

X = Α ή X = Β για τετραμηνιαία Α τετραμήνου και Β τετραμήνου αντί¬ 
στοιχα». 

2. Στο Άρθρο 49 (Διεξαγωγή εξετάσεων) του Β.Δ. 846/1968 (Α' 
298) όπως τροποποιήθηκε με το Π.Δ. 332/1986 (Α' 142) και ισχύει 
σήμερα επέρχονται οι εξής μεταβολές. 

α. Η παράγραφος 9 διαμορφώνεται ως εξής: 

«9 Απαγορεύεται αυστηρά στους εξεταζόμενους: 
α) Η αλληλοβοήθεια. 

β) Η χρήση βιβλίων και εν γένει βοηθημάτων εκτός από αυτά που 
βρίζονται από τον Καθηγητή. , 

γ) Η έξοδος από την αίθουσα των εξετάσεων, 
δ) κάθε συνεννόηση με πρόσωπο εντός ή εκτός της αίθουσας των εξε¬ 
τάσεων. 

ε) Κάθε ερώτηση προς τον Εξεταστή ή την Επιτροπή μετά την επεξή¬ 
γηση των ζητημάτων από τον Εξεταστή. 

στ) Η αναγραφή του ονόματος σε άλλη θέση πλην της προβλεπόμενης 
<άτω από το αδιαφανές χαρτί καθώς και η αναγραφή κάθε σημείου το 
>ποιο μπορεί να θεωρηθεί ως χαρακτηριστικό αναγνωρίσεως γραπτού. 

ζ) Η επικόλληση του αδιαφανούς χαρτιού πριν την παράδοση της 
ιόλλας χωρίς την παρουσία του επιτηρητού. 


η) Η αλλαγή κόλλας μεταξύ 2 εξεταζομένων. 
θ) Η κατοχή σημειώσεων κάθε είδους που θα μπορούσαν να χρησι¬ 
μεύουν για αντιγραφή. 

β. Η παράγραφος 10 τροποποιείται ως ακολούθως: 

«10α. Η διόρθωση και βαθμολογία των γραπτών γίνεται από αυτόν 
που δίδαξε το αντίστοιχο.μάθημα (Εξεταστής). Ο Εξεταστής αναγράφει 
την βαθμολογία για κάθε ζήτημα καθώς και την συνολική βαθμολογία 
σε στήλη που υπάρχει πάνω στο γραπτό. Μετά την βαθμολόγηση τα 
γραπτά αποσφραγίζονται και συντάσσεται πρωτόκολλο βαθμολογίας 
στο οποίο υπογράφουν ο εξεταστής, και οι Αξιωματικοί Μέλη της Εξε¬ 
ταστικής Επιτροπής παραγράφου 3 του παρόντος Άρθρου το οποίο θε¬ 
ωρείται από τον Διοικητή της ΣΝΔ. Η υπογραφή των Αξιωματικών Με¬ 
λών της Εξεταστικής Επιτροπής έχει την έννοια της ενημέρωσής των 
για την βαθμολογία και την βεβαίωση από αυτούς ότι οι εξετάσεις διε- 
ξήχθησαν κανονικά και χωρίς περέκκλιση από τις ισχύουσες διαταγές. 
Αντίγραφο του πρωτοκόλλου βαθμολογίας τοιχοκολλάται για να λά¬ 
βουν γνώση οι Δόκιμοι. 

β. Σε περίπτωση που Ν. Δόκιμος εκτιμά ότι δεν έχει βαθμολογηθεί 
σωστά στο γραπτό του, έχει το δικαίωμα υποβολής γραπτής ενστά- 
σεως. Η ένσταση υποβάλλεται σε αποκλειστική προθεσμία 2 εργασίμων 
ημερών από την επίσημη ανακοίνωση των αποτελεσμάτων. Το αίτημα 
εξετάζεται από τριμελή Επιτροπή που καθορίζεται από τον Διοικητή της 
ΣΝΔ και η οποία αποτελείται από τον εξαταστή ή από μέλος του Διδα- 
• κτικού Προσωπικού βαθμίδας ανώτερης του εξεταστή συναφούς με το 
μάθημα γνωστικού αντικειμένου, τον Υποδιοικητή ή τον Διευθυντή 
Σπουδών και τον Διευθυντή Σπουδών ή άλλο Αξ/κό. Σε περίπτωση που 
διαπιστωθεί οποιοδήποτε λάθος γίνεται η αποκατάστασή του με πρα¬ 
κτικό της τριμελούς Επιτροπής θεωρούμενο από τον Διοικητή της Σχο¬ 
λής και γνωστοποιούμενο τόσο στον ενδιαφερομένο Ν. Δόκιμο όσο και 
στην τάξη του. Είναι δυνατόν η εν λόγω ένσταση να ασκηθεί και από τον 
Διευθυντή Σπουδών σε περίπτωση που ο Ν. Δόκιμος δεν την υποβάλλει, 
μέσα σε αποκλειστική ημερομηνία τεσσάρων εργασίμων ημερών από 
την επίσημη ανακοίνωση των αποτελεσμάτων. Η ένσταση του Διευθυ¬ 
ντή Σπουδών ασκείται και για εκτιμώμενη ως ευνοϊκή βαθμολο¬ 
γία». 

γ. Διαγράφεται η παράγραφος 11 και οι εναπομείνασες παράγραφοι 
12 και 13 επαναριθμολογούνται ως 11 και 12 αντίστοιχα. 

3. Η παρ. 2 του άρθρου 58 (Επικύρωσις πίνακος τελικής βαθμολο¬ 
γίας) του Β.Δ. 849/1968 (Α' 298) όπως τροποποιήθηκε με το Π.Δ. 
332/1986 (Α’ 142) και ισχύει αντικαθίσταται ως ακολούθως: 

«2. Ειδικά για την 4η τάξη, οι Ν. Δόκιμοι της οποίας ονομάζονται 
Σημαιοφόροι, η σειρά αποφοίτησης από τη Σχολή που καθορίζει την αρ¬ 
χαιότητα των νέων Σημαιοφόρων, ρυθμίζεται ως ακολούθως: 

α. Λαμβάνονται υπόψη οι τελικές βαθμολογίες και των τεσσάρων τά¬ 
ξεων με διαφορετικό συντελεστή βαρύτητας ως ακολούθως: 

Σ.Β.Α. = Ο,ΙΑ + 0,2Β + 0,3Γ + 0,4Δ 
όπου Σ.Β.Α. = Συνολική Βαθμολογία Αποφοίτησης. 

Α = % του ΑΟΒ βαθμολογία που έλαβε ό Ν. Δόκιμος στην 1η τάξη. 
Δηλαδή συγκεντρώνεται το σύνολο των βαθμών του και αυτό ανάγε¬ 
ται ως επί τοις εκατόν ποσοστό του ΑΟΒ. 

Β = % του ΑΟΒ βαθμολογία που έλαβε ο Ν.Δ. στην 2η τάξη. 
Δηλαδή συγκεντρώνεται το σύνολο των βαθμών του και αυτό ανάγε¬ 
ται ως επί τοις εκατόν του ποσοστού του ΑΟΒ. 

Γ = % του ΑΟΒ βαθμολογία που έλαβε ο Ν.Δ. στην 3η τάξη. 
Δηλαδή συγκεντρώνεται το σύνολο των βαθμών του και αυτό ανάγε¬ 
ται ως επί τοις εκατόν ποσοστόν του ΑΟΒ. 

Δ = % του ΑΟΒ βαθμολογία που έλαβε ο Ν.Δ. στην 4η τάξη. 
Δηλαδή συγκεντρώνεται το σύνολο των βαθμών του και αυτό ανάγε¬ 
ται ως επί τοις εκατόν ποσοστόν του ΑΟΒ. 

β. Η Συνολική Βαθμολογία Αποφοίτησης (ΣΒΑ) παρουσιάζεται σε. 
δύο μορφές: 

1. Εκατοστιαία ως αποτέλεσμα των τιμών των παραγόντων 
Α,Β,Γ,Δ, σύμφωνα με τον παραπάνω τύπο. 

2. Ως βαθμολογία που προκύπτει από την μετατροπή του εκατο¬ 
στιαίου ποσοστού της ΣΒΑ αναγομένου στο Α.Ο.Β. της 4ης τάξης. 

γ. Η βαθμολογία της 4ης τάξης που η εκατοστιαία της αναλογία ως 
προς το Α.Ο.Β. δημιουργεί τον παράγοντα «Δ» ως ανωτέρω υποπαρά- 
γραφος 2α προέρχεται από τους πίνακες βαθμολογίας χειμερινής περιό¬ 
δου σύμφωνα με το άρθρο 51 του Β.Δ. 846/1968 (Α 298), συμπληρω¬ 
μένου με τη βαθμολογία των (Ν) και (Σ) προσόντων σύμφωνα με το άρ¬ 
θρο 56 του Β.Δ. 846/1968 (Α'-298). 

δ. Ως Α.Ο.Β. της 4ης τάξης για τον υπολογισμό της βαθμολογίας 
αποφοίτησης σύμφωνα με την υποπαράγραφο 2β (2) του παρόντος άρ- 

θρου λαμβάνεται το της ανωτέρω υποπαραγράφου 2γ. 

4. Η παράγραφος 2 άρθρου 59 (Δίπλωμα) του Β.Δ. 846/1968 {Α' 
298) όπως τροποποιήθηκε με το Π.Δ. 332/1986 (Α-142) και ισχύει 
σήμερα αντικαθίσταται ως ακολούθως. 

«2 Η αναγραφόμενη στο δίπλωμα επίδοση είναι η ακόλουθη λάμβα- 
νομένως υπόψη της τελικής βαθμολογίας σύμφωνα με το άρθρο 58. 

α) ΚΑΛΗ εις τους λαβόντας 60-74,99 % του συνόλου της τελικής 
βαθμολογίας. 

β) ΛΙΑΝ ΚΑΛΗ εις του λαβόντας 75-89,99% του συνόλου της τελι¬ 
κής βαθμολογίας. 

γ) ΑΡΙΣΤΗ εις τους λαβόντας 90-100% του συνόλου της τελικής 
βαθμολογίας. 

Άρθρο 2 

Μεταβατικές διατάξεις 

1. Τα εις την παράγραφο 3 του άρθρου 1 του παρόντος, αναφερόμενα 
ισχύουν για τους Ν. Δόκιμους που θα αποφοιτήσουν από το έτος 1995 
και μετά. 

2. Μέχρι το 1995, η σειρά αρχαιότητας των αποφοιτούντων Ν. Δο¬ 
κίμων, θα καθορίζεται ως ακολούθως: 

α. Για τους Ν. Δόκιμους που θα αποφοιτήσουν το έτος 1992, η αρ- 
χαιότης αυτών ως νέων Σημαιοφόρων ρυθμίζεται βάσει της βαθμολο¬ 
γίας χειμερινής περιόδου, συμπληρουμένη προ της υποβολής της εις 
ΓΕΝ ως παράγραφος 3 του άρθρου 58 του Β.Δ. 846/1968 (Α-298) με 
. τη βαθμολογία των (Ν) και (Σ) προσόντων, για τα οποία αναφέρει η πα¬ 
ράγραφος 5 του άρθρου 56 του Β.Δ. 846/1968 (Α-298). 
β. Για τους Ν. Δοκίμους που θα αποφοιτήσουν το έτος 1993: 
ΣΒΑ = 0,43Γ + 0,57Δ. 

γ. Για τους Ν. Δοκίμους που θα αποφοιτήσουν το έτος 1994: 
ΣΒΑ = 0,22Β + 0,33Γ + 0,45Δ. 

Άρθρο 3 

Η ισχύς αυτού του Προεδρικού Διατάγματος αρχίζει από την δημο- 
| σίευσή του στην Εφημερίδα της Κυβερνήαεως. 

2. Στον Υπουργό της Εθνικής Αμύνης αναθέτουμε την δημοσίευση 
και εκτέλεση του παρόντος Προεδρικού Διατάγματος. 

Αθήνα, 3 Μαρτίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝ. ΑΜΥΝΑΣ 

ΙΩΑΝΝΗΣ ΒΑΡΒΙΤΣΙΩΤΗΣ 
-- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 93 (3) 

Τροποποίηση και συμπλήρωση του Π.Δ. 57/1990 «Εισαγωγή σπου¬ 
δαστών στο πρώτο έτος σπουδών των σχολών .ή τμημάτων της πα- 
ραγρ. 1 του άρθρου ί του Ν. 1351/1983 με το σύστημα των γενι¬ 
κών εξετάσεων, διενέργεια γενικών εξετάσεων, ορισμός βασικών 
μαθημάτων (Α-24)», όπως αυτό τροποποιήθηκε με το Π.Δ. 172/ 
1991 (Α-68). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις του άρθρου 2 παρ. 8 και του άρθρου 3 του Ν. 1771/ 
1988 (ΦΕΚ Α-71). 

2. Τη γνώμη του Πρυτανικού Συμβουλίου του Παν/μίου Θεσ/νίκης 
(αρ. 500/22.11.91) για τον ορισμό βασικού μαθήματος στο τμήμα 
Δημοσιογραφίας και Μέσων Μαζικής Επικοινωνίας. 

4 3. Την αριθ. 69/1992 γνωμοδότηση του Συμβουλίου της Επικρα- 

/ τείας με πρόταση του Υπουργού Εθνικής Παιδείας και Θρησκευμάτων, 
αποφασίζουμε: 

Άρθρο 1 

Στο τέλος του άρθρου 10 του Π.Δ. 57/1990 (ΦΕΚ 24-Α) όπως τρο¬ 
ποποιήθηκε με το άρθρο 2 του Π.Δ. 172/1991, προστίθεται η ακό¬ 
λουθη περίοδος: 

«Ως βασικό μάθημα για το τμήμα Δημοσιογραφίας και Μέσων Μαζι¬ 
κής Επικοινωνίας της 3ης και 4ης Δέσμης ορίζεται το μάθημα της 
Ιστορίας». 


Άρθρο 2 

Το άρθρο 19 του Π.Δ. 57/1990, όπως αντικαταστάθηκε με το άρ¬ 
θρο 4 του Π.Δ. 172/1991 (ΦΕΚ 68-Α), αντικαθίσταται ως ακολού¬ 
θως: 

«1. Σε περίπτωση που ο απόφοιτος από τμήμα ειδικότητας Τ.Ε.Λ. ή 
από κλάδο προεπαγγελματικής κατάρτισης Ε.Π.Λ. δηλώνει τμήματα 
Τ.Ε.Ι. χωρίς γενικές εξετάσεις και είναι κάτοχος και άλλου τίτλου από¬ 
λυσης, για την εισαγωγή του λαμβάνεται υπόψη ο τίτλος εκείνος τον 
οποίο απέκτησε από τμήμα ειδικότητας του Τ.Ε.Λ. ή από κλάδο προε¬ 
παγγελματικής κατάρτισης Ε.Π.Λ., αντίστοιχα. Ειδικά σε περίπτωση 
που είναι και απόφοιτος Γ ενικού Λυκείου και κατά τη φοίτησή του στο 
τμήμα ειδικότητας του Τ.Ε.Λ. δεν παρακολούθησε μαθήματα γενικής 
παιδείας, για την εισαγωγή του λαμβάνεται υπόψη και ο τίτλος του Γε¬ 
νικού Λυκείου, τον οποίο και καταθέτει στην οικεία επιτροπή συγκέ¬ 
ντρωσης και ελέγχου δικαιολογητικών του Τ.Ε.Λ. 

2. Σε περίπτωση που στον τίτλο απόλυσης από τμήμα ειδικότητας 
Τ.Ε.Λ. λείπει η βαθμολογία σε μαθήματα γενικής παιδείας που λαμβά- 
νονται υπόψη για εισαγωγή στα Τ.Ε.Ι. χωρίς γενικές εξετάσεις και ο 
υποψήφιος είναι κάτοχος και απολυτηρίου Γενικού Λυκείου ή άλλου τύ¬ 
που Λυκείου, στο οποίο περιλαμβάνεται η βαθμολογία των μαθημάτων 
αυτών, για την εισαγωγή λαμβάνεται υπόψη η βαθμολογία των μαθη¬ 
μάτων αυτών, όπως αναγράφεται στον τίτλο απόλυσης από το Γενικό 
Λύκειο ή στον τίτλο απόλυσης άλλου τύπου Λυκείου από το οποίο έχει 
αποφοιτήσει ο υποψήφιος. Σε περίπτωση που λείπει η βαθμολογία σε 
μαθήματα γενικής παιδείας από τον τίτλο απόλυσης του Τ.Ε.Λ. και από 
άλλο τίτλο Λυκείου που τυχόν κατέχει ο υποψήφιος και τα οποία λαμβά- 
νονται υπόψη για εισαγωγή στα Τ.Ε.Ι., ως βαθμός στα μαθήματα αυτά 
θεωρείται ο μέσος γενικός βαθμός του τίτλου απόλυσης από το τμήμα 
ειδικότητας του Τ.Ε.Λ., στρογγυλοποιημένος στον πλησιέστερο ακέραιο 
αριθμό. Στην περίπτωση που το κλασματικό μέρος είναι 1/2, τότε 
στρογγυλοποιείται προς τα άνω». 

Άρθρο 3 

Στο τέλος του άρθρου 27 του Π.Δ. 57/1990 (ΦΕΚ 24-Α) προστίθε¬ 
νται παράγραφοι 8 και 9 που έχουν ως εξής: 

«8. Δεν μπορεί να μετέχει στην Επιτροπή Εξεταστικού Κέντρου 
(Ε.Ε.Κ.) ή Εξεταστικού Παραρτήματος (Ε.Ε.Π.) ή στη Γραμματεία 
τους, όποιος έχει σύζυγο η υποψήφιο που συνδέεται μαζί του με σχέση 
συγγένειας εξ αίματος ή εξ αγχιστείας μέχρι και του τρίτου βαθμού και 
εξετάζεται στο οικείο εξεταστικό κέντρο ή παράρτημα αντίστοιχα. 

Για τη μη ύπαρξη κωλύματος υποβάλλεται σχετική υπεύθυνη δή¬ 
λωση στον προϊστάμενο της οικείας Δ/νσης ή Γ ραφείου Δευτεροβάθμιας 
Εκπαίδευσης (Δ.Ε.)». 

«9. Στην περίπτωση πού αντικειμενικοί λόγοι το επιβάλλουν μπορούν 
να χρησιμοποιούνται ως πρόεδροί ή μέλη των Επιτροπών Εξεταστικών 
Κέντρων (Ε.Ε.Κ.) ή Εξεταστικών Παραρτημάτων (Ε.Ε.Π.) ή της 
Γραμματείας τους εκπαιδευτικοί λειτουργοί των παραγράφων 1 και 2 
του άρθρου 27 του Π.Δ. 57/1990, που προέρχονται από άλλο Νόμο, 
οριζομένοι με απόφαση του Νομάρχη της έδρας των μετακινουμένων, 
μετά από εισήγηση των προϊσταμένων των Διευθύνσεων ή Γραφείων 
Δ.Ε. στις περιφέρειες των οποίων λειτουργούν τα εξεταστικά κέντρα ή 
παραρτήματα και των προϊσταμένων των Διευθύνσεων ή Γραφείων 
Δ.Ε. που υπάγονται οι εκπαιδευτικοί λειτουργοί. Η εκτός έδρας μετακί¬ 
νησή τους και πέραν των επιτρεπομένων ημερών γίνεται με απόφαση 
του ίδου Νομάρχη». ... 

Άρθρο 4 

Οι παράγραφοι 1 και 2 του άρθρου 31 του Π.Δ. 57/1990 αντικαθί¬ 
στανται ως εξής: 

«1. Με απόφαση του Υπουργού Εθνικής Παιδείας και Θρησκευμά¬ 
των ορίζονται οι πρόεδροι των βαθμολογικών κέντρων από μέλη 
Δ.Ε.Π., Α.Ε.Ι. ή Ε.Π. Τ.Ε.Ι. ή σχολικούς συμβούλους δευτεροβάθμιας 
εκπαίδευσης (Δ.Ε.) ή εκπαιδευτικούς λειτουργούς της δημόσιας δευτε¬ 
ροβάθμιας εκπαίδευσης με βαθμό Α». 

«2. Με απόφαση του προέδρου κάθε βαθμολογικού κέντρου ορίζονται 
τα μέλη της επιτροπής του βαθμολογικού κέντρου (Ε.Β.Κ.) μέχρι είκοσι 
(20) κατ’ ανώτατο όριο, ανάλογα με τον αριθμό των γραπτών δοκιμίων 
του κέντρου, από σχολικούς συμβούλους Δ.Ε. ή εκπαιδευτικούς λειτουρ¬ 
γούς της δημόσιας Δ.Ε. με βαθμό Α', αντίστοιχου.κλάδου ή ειδικότητας 
με τα εξεταζόμενα μαθήματα γενικής αξιολόγησης. Ειδικά για τα μα¬ 
θήματα της κοινωνιολογίας και της βιολογίας μπορούν να ορισθούν ως 
μέλη και εκπαιδευτικοί άλλου κλάδου ή ειδικότητας που έχουν διδάξει 

τα μαθήματα αυτά στις δέσμες τα δύο τελευταία σχολικά έτη. 

Με την ίδια απόφαση ορίζεται ο γραμματέας της Ε.Β.Κ. και μέχρι 
τρεις (3) βοηθοί γραμματείς από εκπαιδευτικούς λειτουργούς Δ.Ε. ή 
διοικητικούς υπαλλήλους». 

Άρθρο 5 

1. Στη παράγραφο 3 του άρθρου 32 του Π.Δ. 57/1990 η φράση 
«αντίστοιχης ειδικότητας» αντικαθίσταται με τη φράση «αντίστοιχου 
κλάδου ή ειδικότητας». 

2. Στη παράγραφο 7 του άρθρου 32 του ίδιου Π.Δ. η φράση «την 
αντίστοιχη ειδικότητα» αντικαθίσταται με τη φράση «τον αντίστοιχο 
κλάδο ή ειδικότητα». 

Άρθρο 6 

Η παράγραφος 1 του άρθρουλ 34 του Γ1.Δ. 57/1990 αντικαθίσταται 
ως ακολούθως: 

1. Με απόφαση του Υπουργού Εθνικής Παιδείας και Θρησκευμάτων 
ορίζονται οι Διευθύνσεις ή τα Γραφεία Δευτεροβάθμιας Εκπαίδευσης 
στις έδρες των οποίων λειτουργούν οι επιτροπές υγειονομικής εξέτασής 
και πρακτικής δοκιμασίας των υποψηφίων για τα Τμήματα Επιστήμης 
Φυσικής Αγωγής και Αθλητισμού». 

, Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος Διατάγματος. 

Αθήνα. 12 Μαρτίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

ΑΝΑΚΟΙΝΩΣΕΙΣ 


Ανακοίνωση για την ανανέωση για μια περίοδο τριών ετών αρχομένης 
από 20 Νοεμβρίου 1991 της αρμοδιότητας της Ευρωπαϊκής Επι¬ 
τροπής Ανθρωπίνων Δικαιωμάτων να εκδικάζει ατομικές προσφυ¬ 
γές σύμφωνα με το άρθρο 25 παρ. 1 της Σύμβασης της Ρώμης της 
4ης Νοεμβρίου 1950. 

Το Υπουργείο Εξωτερικών ανακοινώνει ότι κατατέθηκε στο Γενικό 


Γραμματέα του Συμβουλίου της Ευρώπης η από 31 Οκτωβρίου 1991 
δήλωση της Ελληνικής Κυβερνήσεως για την ανανέωση για μια πε¬ 
ρίοδο τριών ετών από της 20ης Νοεμβρίου 1991 της Ελληνικής δηλώ- 
σεως σχετικά με τις ατομικές προσφυγές, σύμφωνα με τη διάταξη του 
άρθρου 25 της Συμβάσεως της Ρώμης της 4ης Νοεμβρίου 1950 για τα 
δικαιώματα του ανθρώπου και τις θεμελιώδεις ελευθερίες, η οποία κυ¬ 
ρώθηκε με το αριθ. 53/1974 Νομοθετικό Διάταγμα που δημοσιεύθηκε 
στο αριθ. 256 Φύλλο της Εφημερίδος της Κυβερνήσεως τεύχος Α' στις 
20.9.1974. 

Αθήνα, 13 Μαρτίου 1992 

Με εντολή Υπουργού 
Ο Προϊστάμενος της Ε.Ν.Υ. 

Κ.Π. ΟΙΚΟΝΟΜΙΔΗΣ 

■-φ,- 

ΔΙΟΡΘΩΣΕΙΣ ΣΦΑΛΜΑΤΩΝ 

' ; ( 5 ) 

Στο ΦΕΚ 34/28.2.92 (τ.Α’) στο οποίο δημοσιεύτηκαν οι νόμοι 
2019 και 2020 για την «παρακράτηση φόρου και άλλες διατάξεις» και 
«Διαρρυθμίσεις στον Ενιαίο φόρο κατανάλωσης των πετρελαιοειδών 
προϊόντων και άλλες διατάξεις» αντίστοιχα, διορθώνεται το όνομα του 
Υπουργού Εθνικής Οικονομίας από το εσφαλμένο «ΕΥΘΥΜΙΟΣ ΧΡΙ¬ 
ΣΤΟΔΟΥΛΟΥ» στο ορθό «ΣΤΕΦΑΝΟΣ ΜΑΝΟΣ». 

(Από το Υπουργείο Δικαιοσύνης) 

- ♦ - 


( 6 ) 


Στο ΦΕΚ 4/Α/30.1.92 στο οποίο δημοσιεύτηκε το 18/91 Προε¬ 
δρικό Διάταγμα διορθώνεται ο εσφαλμένος τίτλος «Αναγνώριση του Ελ- 
ληνο-Αμερικανικού Εμπορικού Επιμελητηρίου ως Ελληνικού Επιμελη¬ 
τηρίου» στον ορθό «Αναγνώριση του Ελληνο-Αμερικανικού Εμπορικού 
Επιμελητηρίου Σικάγου». 

(Από το Υπουργείο Εμπορίου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



